ไทยรีเพิ่มต่างชาติถือหุ้น40%
ดึงแฟร์แฟกซ์จากแคนาดาเพิ่มทุน7พันล.เสริมกองทุน
20 ม.ค. 2555

ดึงแฟร์แฟกซ์จากแคนาดาเพิ่มทุน7พันล.เสริมกองทุน
ไทยรี ระดมทุนใหม่ 7,000 ล้านบาท ดึงแฟร์แฟกซ์จากแคนาดาถือหุ้น 21% เสริมฐานะเงินกองทุน รับงานเพิ่ม
นายสุรชัย ศิริวัลลภ ประธานเจ้าหน้าที่บริหาร บริษัท ไทยรับประกันภัยต่อ หรือไทยรี เปิดเผยว่า คณะกรรมการมีมติอนุมัติให้บริษัททำข้อตกลงการจัดสรรหุ้นและสัญญาซื้อขายหุ้นเพิ่มทุนให้แก่แฟร์แฟกซ์ ไฟแนนเชียล โฮลดิง (แฟร์แฟกซ์) ในส่วนที่จัดสรรเพื่อเสนอขายหุ้นให้แก่บุคคลในวงจำกัดจำนวน 742 ล้านหุ้น และอาจรวมถึงหุ้นที่เหลือจากการเสนอขายให้แก่ผู้ถือหุ้นของบริษัทให้แก่แฟร์แฟกซ์ ในราคาเสนอขายหุ้นละ 3 บาท ซึ่งเป็นราคาเดียวกับที่บริษัทจะเสนอขายให้แก่ผู้ถือหุ้นเดิม 
ทั้งนี้ หากแฟร์แฟกซ์เข้ามาถือหุ้นไทยรี จะทำให้มีสัดส่วนหุ้น 21% และรวมกับกลุ่มผู้ถือหุ้นต่างชาติเดิม ก็จะทำให้มีต่างชาติถือหุ้นรวมกันประมาณ 40% ซึ่งต้องได้รับอนุมัติจากคณะกรรมการกำกับและส่งเสริมการประกอบธุรกิจประกันภัย (คปภ.) ให้ไทยรีสามารถเพิ่มสัดส่วนการถือหุ้นของต่างชาติได้ และผู้ถือหุ้นด้วย
“เหตุที่เราต้องดึงแฟร์แฟกซ์เข้ามา เพื่อต้องการทุนและให้เงินกองทุนยังมีความแข็งแกร่ง รวมไปถึงรองรับกับงานที่คาดว่าจะเพิ่มขึ้น เพราะเบี้ยประกันเองขณะนี้ก็ปรับเพิ่มขึ้น 3 เท่าแล้ว” นายสุรชัย กล่าว
สำหรับความคืบหน้าเรื่องการเพิ่มทุนนั้น กองทุนต่างชาติต่างๆ ได้ตอบรับที่จะเพิ่มทุนแล้ว 50-60% ส่วนบริษัทไทยตอบรับเพิ่มทุนเพียง 20% เท่านั้น ซึ่งส่วนใหญ่ก็เป็นบริษัทประกันรายใหญ่ ส่วนบริษัทประกันรายเล็กนั้นยังไม่มั่นใจว่าจะพร้อมเพิ่มทุนหรือไม่ เพราะบริษัทประกันเองก็ยังต้องมีภาระจ่ายค่าสินไหมจากน้ำท่วมอยู่ โดยคาดว่าจะได้เงินจากการเพิ่มทุนครั้งนี้ประมาณ 7,000 ล้านบาท และได้ข้อสรุปทั้งหมดภายในวันที่ 22 มี.ค.นี้
นายชวนชัย เชี่ยวสมุทร รองผู้อำนวยการใหญ่ บริษัท ไทยรี กล่าวว่า คณะกรรมการยังมีมติการยกเลิกการออกใบสำคัญแสดงสิทธิจะซื้อหุ้นสามัญเพิ่มทุนของบริษัทเพื่อจัดสรรให้แก่ผู้ถือหุ้นเดิมของบริษัท ซึ่งที่ประชุมคณะกรรมการได้มีมติอนุมัติเอาไว้ก่อนหน้านี้
คณะกรรมการได้มีมติเพิ่มทุนจดทะเบียนบริษัท 2,325 ล้านบาท จากทุนจดทะเบียนเดิม 1,187 ล้านบาท เป็น 3,512 ล้านบาท โดยออกหุ้นสามัญเพิ่มทุน 2,325 ล้านหุ้น มูลค่าหุ้นที่ตราไว้หุ้นละ 1 บาท โดยจัดสรรหุ้นเพิ่มทุนจำนวนไม่เกิน 1,583 ล้านหุ้นให้แก่ผู้ถือหุ้นเดิมหุ้นละ 3 บาท อัตราจัดสรร 0.75 หุ้นเดิมต่อ 1 หุ้นใหม่ และจำนวนไม่เกิน 742 ล้านหุ้นให้แก่แฟร์แฟกซ์
สำหรับแฟร์แฟกซ์นั้นเป็นบริษัทที่ให้บริการด้านการเงินรายใหญ่ของโลก มีความชำนาญด้านประกันวินาศภัยและการรับประกันภัยต่อ ตั้งอยู่ที่ประเทศแคนาดา มีสินทรัพย์มากกว่า 3 หมื่นล้านเหรียญสหรัฐ ซึ่งปัจจุบันก็ได้ลงทุนในไทยผ่านบริษัท ฟอลคอนประกันภัย
&amp;&lt;2288;
อนึ่ง มติเดิมอนุมัติเพิ่มทุนจดทะเบียน 4,081,387,350 บาท เป็น 5,268,742,290 บาท โดยออกหุ้นสามัญเพิ่มทุน4,081,387,350 หุ้น จัดสรรหุ้นเพิ่มทุน 1,583,139,920 หุ้นให้แก่ผู้ถือหุ้นเดิมในราคาหุ้นละ 3 บาท อัตราจัดสรร 0.75 หุ้นเดิมต่อ 1 หุ้นใหม่ และจัดสรรจำนวนไม่เกิน 742 ล้านหุ้นให้แก่บุคคลในวงจำกัด และจัดสรรหุ้นเพิ่มทุนไม่เกิน 1,766,247,430 หุ้น เพื่อรองรับการใช้สิทธิตามใบสำคัญแสดงสิทธิที่จัดสรรให้แก่ผู้ถือหุ้นเดิมของบริษัทตามดสัดส่วนการถือหุ้น
การเพิ่มทุนดังกล่าวเพื่อให้บริษัทมีส่วนของผู้ถือหุ้นในจำนวนที่เพียงพอต่อการดำเนินธุรกิจภายหลังจากที่บริษัทได้รับผลกระทบจากเหตุการณ์มันตภัยน้ำท่วมในหลายพื้นที่ของประเทศในช่วง 12 เดือนที่ผ่านมา ซึ่งจะช่วยเสริมสร้างความแข็งแกร่งทางด้านการเงินชองบรั
ทั้งนี้ กำหนดในวันที่ 15 ก.พ. 55 เป็นวันกำหนดรายชื่อผู้ถือหุ้นที่มีสิทธิในการจองซื้อและได้รับการจัดสรรหุ้นสามัญเพิ่มทุน(Record Date) และให้รวบรวมชื่อตามม. 225 ของพ.ร.บ. หลักทรัพย์และตลาดหลักทรัพย์ โดยวิธีปิดสมุดทะเบียนพักการโอนหุ้นในวันที่ 16 ก.พ. 55
พร้อมกำหนดวันประชุมวิสามัญผู้ถือหุ้น ครั้งที่ 1/2555 เป็นวันที่ 6 ก.พ. 55 เวลา 10.00 น.โดยกำหนดวันกำหนดรายชื่อผู้ถือหุ้นเพื่อการประชุมวิสามัญผู้ถือหุ้นครั้งที่ 1/2555 (Record Date) ในวันที่ 17 ม.ค. 55 และให้รวบรวมรายชื่อผู้ถือหุ้นตามม. 225 ของพ.ร.บ.หลักทารัพย์และตลาดหลักทรัพย์ โดยวิธีปิดสมุดทะเบียนและพักการโอนหุ้นในวันที่ 18 ม.ค. 55
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;